Chelsea skors ‘rassis’, liplees-kenners help | Netwerk24
31 Julie 2019 16:30
Raheem Sterling was die slagoffer van rassistiese beledigings toe sy span, Manchester City, verlede jaar in ’n Premierliga-wedstryd teen Chelsea op Stamford Bridge gespeel het. Foto: Getty Images
Die Engelse sokkerklub Chelsea het een van sy ondersteuners lewenslank verbied om wedstryde van die Blues by te woon nadat hy spelers van Manchester City verlede seisoen in ’n Premierliga-kragmeting rassistiese beledigings toegesnou het.
Die City-speler Raheem Sterling was veral ’n teiken vir Chelsea-ondersteuners se beledigings en het opnuut die soeklig op voortslepende rassisme in Engelse sokker – ondanks pogings om dit uit te roei – laat skyn.
Chelsea het aanvanklik vier ondersteuners, hangende ’n ondersoek, verbied om wedstryde by Stamford Bridge by te woon.
Nadat die ondersoek voltooi is, is een ondersteuner lewenslank toegang tot Chelsea se tuisveld belet omdat hy hom aan aggressiewe, rassistiese beledigings skuldig gemaak het.
Dié ondersteuner ontken nog deurgaans dat hy rassisties opgetree het en Britse aanklaers gaan hom ook nie vervolg nie.
Chelsea sê egter sy besluit om hom lewenslank te skors, is gedoen nadat twee kenners, wat lippe kan lees, videomateriaal van die voorval bestudeer het. Albei was dit eens dat die individu rassistiese beledigings geuiter het.
Meer oor: Rassisme | Chelsea | Engelse Premierliga | Sokker
Sokkerster Evra hang sy stewels op
Liverpool slaan slag met Fulham-tiener
KYK: Arsenal-speler verjaag mes-aanvallers
Rassisme ál groter euwel in Engelse sokker